سنجیو صراف

سنجیو صراف (پیدائش: 30 دسمبر 1958ء) بھارتی کاروباری تنظیم کار، ہمدردِ خلق اور مصنف ہیں۔ انھوں نے ریختہ فاؤنڈیشن کی بنیاد رکھی، جو ایک غیر منافع بخش تنظیم ہے اور اردو ادب کے فروغ کے لیے کوشاں ہے۔ اس فاؤنڈیشن نے ریختہ پورٹل ترتیب دیا ہے جس کا مقصد اردو ادبی سرمایہ کو دستاویزی شکل دینا ہے۔ علاوہ ازیں یہ فاؤنڈیشن جشنِ ریختہ کے عنوان سے سنہ 2015ء سے ہر سال ایک ادبی میلہ بھی منعقد کرتی ہے۔

سنجیو صراف نے اردو ادب اور ثقافت پر مبنی دو کتابیں انگریزی بھاشا میں تحریر کی ہیں  اور ، جن میں اردو زبان کے ادب اور ثقافت کو اجاگر کیا گیا ہے۔

 سوانح 
سنجیو صراف 30 دسمبر 1958ء کو پیدا ہوئے۔ انھوں نے ابتدائی تعلیم سندھیا اسکول، گوالیار سے حاصل کی اور سنہ 1975ء میں یہاں سے فارغ التحصیل ہوئے۔ بعد ازاں سنہ 1980ء میں آئی آئی ٹی کھڑگ پور سے تعلیم مکمل کی اور پھر خاندانی کاروبار سے وابستہ ہو گئے۔

سنہ 1984ء میں سنجیو نے پالی پلکس کارپوریشن کی بنیاد رکھی، جو باریک پالی ایسٹر پرتوں (تِھن پولیسٹر فلمز) کی بڑی صنعت کار کمپنیوں میں شمار ہوتی ہے۔ پالی پلکس کا شمار فوربز ایشیا کی فہرست  میں شامل 35 نمایاں بھارتی کمپنیوں میں ہوتا ہے۔

سنہ 2000ء میں سنجیو نے بھارت کا معروف قانونی آن لائن پلیٹ فارم ’منوپترا‘ بھی قائم کیا۔

اردو زبان و ادب کے فروغ کے لیے سنہ 2013ء میں انھوں نے ریختہ فاؤنڈیشن کی بنیاد رکھی۔ اردو زبان کی ترویج و اشاعت کے اعتراف میں، انھیں 2016ء میں مولانا آزاد نیشنل اردو یونیورسٹی حیدرآباد کی جانب سے اعزازی ڈاکٹریٹ سے نوازا گیا۔

سنہ 2020ء میں انھیں اپنے سابقہ تعلیمی ادارے سندھیا اسکول کی جانب سے مادھو ایوارڈ سے بھی سرفراز کیا گیا۔

 اعزازات 
 2013ء – فروغِ اردو ایوارڈ، نئی دنیا کی جانب سے اردو زبان کی ترقی میں خدمات کے اعتراف میں دیا گیا۔
 2016ء – میر تقی میر ایوارڈ، تنظیم امریکن فیڈریشن آف مسلمز آف انڈین اوریجن (اے ایف ایم آئی) کی جانب سے اردو زبان کے فروغ پر دیا گیا۔
 2018ء – سر سید ایکسی لنس ایوارڈ، علی گڑھ مسلم یونیورسٹی کی جانب سے اردو کے فروغ میں نمایاں خدمات پر عطا کیا گیا۔
 2018ء – علمدارِ اردو ایوارڈ، بزمِ اردو، دبئی کی جانب سے اردو زبان کی ترویج میں غیر فاضلانہ خدمات کے اعتراف میں دیا گیا۔
 2020ء – مادھو ایوارڈ، سندھیا اسکول، گوالیار کی جانب سے کاروباری صلاحیت، سماجی خدمت اور اردو زبان کے فروغ پر دیا گیا۔

 حوالہ جات 
اردو

انگریزی

زمرہ:اکیسویں صدی کی بھارتی کاروباری شخصیات
زمرہ:اکیسویں صدی کے بھارتی مصنفین
زمرہ:بقید حیات شخصیات
زمرہ:مولانا آزاد نیشنل اردو یونیورسٹی، حیدرآباد کے فضلا
زمرہ:1958ء کی پیدائشیں